
Европейският парламент,
–	като взе предвид предложението на Комисията до Парламента и до Съвета (COM(2021)0664),
–	като взе предвид член 294, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C9‑0397/2021),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейската централна банка от 24 март 2022 г.[footnoteRef:1], [1:  	ОВ C 233, 16.6.2022 г., стр. 14.] 

–	като взе предвид становището на Европейския икономически и социален комитет от 23 март 2022 г.[footnoteRef:2], [2:  	OВ C 290, 29.7.2022 г., стр. 40.] 

–	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 6 декември 2023 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид доклада на комисията по икономически и парични въпроси (A9-0030/2023),
1.	приема изложената по-долу позиция на първо четене;
2.	приема за сведение изявлението на Комисията, приложено към настоящата резолюция, което ще бъде публикувано в серия С на Официален вестник на Европейския съюз; 
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.







P9_TC1-COD(2021)0342
Позиция на Европейския парламент, приета на първо четене на 24 април 2024 г. с оглед на приемането на Регламент (ЕС) 2024/... на Европейския парламент и на Съвета за изменение на Регламент (ЕС) № 575/2013 по отношение на изискванията за кредитен риск, риск от корекция на кредитната оценка, операционен риск и пазарен риск, както и за долна граница на капиталовото изискване
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2024/1623.)


ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

Изявление на Комисията във връзка с член 1, точка 253 от Регламент (ЕС) 2024/1623 на Европейския парламент и на Съвета относно член 518в от Регламент (ЕС) № 575/2013
[bookmark: _GoBack]Комисията се ангажира да извърши справедлива и балансирана оценка на състоянието на единния пазар на банкови услуги, като вземе предвид по-специално пруденциалните изисквания, включително степента на прилагане на долната граница на изчисленото капиталово изискване и разпоредбите относно освобождаването от изискванията за капитал и ликвидност. Тя ще изпълнява този мандат въз основа на информация от Европейския банков орган и Европейската централна банка/Единния надзорен механизъм и ще се консултира със заинтересованите страни, за да гарантира, че различните гледни точки са надлежно разгледани. Ако е целесъобразно, Комисията ще представи законодателно предложение въз основа на този доклад.

